Kuna Directo töötab üle interneti, on väga lihtne ja odav ühendada ettevõtte erinevates asukohtades olevad allüksused. Kõik allüksused saavad kasutada reaalaajas ühist andmebaasi, mis tagab, et ettevõtte juhtimiseks ja otsustamiseks vajalikud andmed on kogu aeg adekvaatsed.
Terve äri kontrolli alla
Oleme alati esimesed
Directo kasutab kõige kaasaegsemat tehnoloogiat. Sellest tulenevalt saame kliendi täiendavad soovid rahuldada piisavalt kiiresti.
Pakume lahendust
Directoga saad oma ettevõtmised korda. Me ei paku sulle universaalset programmi. Me pakume sulle personaliseeritud lahendust.
Uuendused jaanuaris 2019
Kasulik nipp: Aruandes eelmise aasta kuu sisestamise kiirviis – hüüumärk ja kuu number. Ehk jaanuaris detsembri perioodi sisestamiseks tuleb kirjutada kuupäeva lahtrisse !12 ning vajutada Enter klahvi. Kohe proovima!
Salvestatud aruanded alati käesolevas aastas
Kas tuleb ette olukord, et meelepärase aruande vaate valikud on ununenud? Directos saab aruande salvestada Alt+A abil kasutaja menüü Salvestatud aruannete alla, et see oleks alati kiirelt avatav. Uuendusena saab nüüd uue aruande lisamisel Aeg lahtrisse määrata relatiivse aasta. Relatiivne aasta tähendab, et aruanne näitab alati seda aastat, milles aruannet vaadata. Aastavahetusel suureks abiks, et ei peaks aruandeid üle salvestama.
Objekti ajaline kehtivus
Kuidas tagada, et programmis ei kasutataks objekte, mis pole enam aktuaalsed? Objektile saab nimelt omistada ajalise kehtivuse! Seejuures aruanded näitavad objektiga seotud tehinguid igal ajal, kuid objekti saab kasutada ainult teatud perioodi jooksul. Rakendamiseks näiteks juhul, kui ettevõtte auto ei ole enam käigus või kasutaja on töölt lahkunud. JUHEND
Inventari paindlikum arvelevõtmine
Inventari arvelevõtmine on muutunud paindlikumaks, seda just ettevõtetele, kus inventaridega tegeleb rohkem kui üks inimene. Soovi korral saab nüüd inventari kaarte kinnitada, misjärel tekib ka vastav arvelevõtmise finantskanne.
Inventari kinnitamise funktsioon on näiteks vajalik olukordades, kus inventari ostmise ja arvelevõtmise toimingute vahel on ajaline viide ning soovitakse olla tehingute toimumise ajas täpne. Või kui ostuarvete ja inventariga tegelevad ettevõttes erinevad töötajad.
Boonusena on kõikjale programmi lisatud inventarikoodi lahtrile infomulli tugi, mis näitab inventari nime ja seerianumbrit. JUHEND
Inventari nimekirja täiendused
Inventari nimekirja aruanne on saanud tihti küsitud uuenduse – lisasummad on võimalik eraldi tulpa kuvada (seadistatav peenhäälestuse all). Lisandunud on vahesummade valik, millest märkimisväärne on näiteks inventaride loetelu vastutajate või osakondade kaupa. Peale selle saab aruannet võtta mitme osakonna kohta, kui määrata need filtrisse komaga eraldades. JUHEND
Bilansi uued rea tüübid
Bilansi aruande kirjelduses on uued rea tüübid, mis võimaldavad rea tulemust esitada vastavalt sellele, kas tulemi või konto summa on negatiivne või positiivne. See tähendab näiteks seda, et käibemaksu saldot ei pea enam finantskande abil saldeerima õigele bilansi poolele. Või kui aruandvatele isikutele on seadistatud erinevad kontod, positiivse saldoga aktivas ja vastupidi, liiguvad need vastavalt summa märgile. Samuti on uute võimalustega lahendatud arvelduskrediidiga seotud pangakonto liikumine bilansis raha- ja laenukirjete vahel. JUHEND
Uuenda ostuarve andmeid e-arvelt
Directos saab nüüd olemasolevale ostuarvele lisada andmeid e-arvelt – selleks on uus nupp “Andmed e-arvelt”. Tavapäraselt luuakse ostuarve e-arve pealt, aga vahel on vaja ostuarve enne e-arve saabumist sisestada. Hädavajalik abimees just mitme sissetuleku pealt koostatud koond-ostuarvel! Nupu vajutamine lisab ka e-arvega kaasasolevad manused.
Directo IT firmade TOPis 8. kohal
Äripäeva koostatud IT firmade TOPis saavutas Directo 8. koha. Directo OÜ oli kõige kõrgemal kohal olev majandustarkvara.
Directo Konkurentsivõime edetabelis TOP100 ettevõte
Directo saavutas Eesti Konkurentsivõime Edetabelis üldarvestuses 89. koha. Esimesed kolm kohta said Tallink Grupp, Harju Elekter ja Swedbank. Side-, kommunikatsiooni ja IT ettevõtete TOPis oli Directo 8. kohal.
Eesti parimad ettevõtted selgitati välja Eesti Kaubandus-Tööstuskoja ja EASi poolt korraldatud Eesti suurimal ettevõtluskonkursil Konkurentsivõime Edetabel.
Õnnitleme meie kliente Cleveron AS ja Thermory AS ning soovime edu edaspidiseks! Cleveron AS sai aasta ettevõtte, aasta uuendaja ja aasta disainirakendaja auhinnad, Thermory AS pärjati aasta eksportööri auhinnaga.
Directo läks üle uuele kujundusele
Directo rahvusvahelises meeskonnas üle 50 liikme
Directo meeskonnas, mis teenindab kliente Eesti, Läti, Leedu ja Soome harukontorites, töötab juba üle 50 spetsialisti.
Directot oli kasutusel juba enam kui 50 riigi ettevõttes
Directot kasutas rohkem kui 3000 firmat
Directo sai Swedbank Gateway operaatoriks
E-arvete liides Envoicega
Directo töötajate arv ületas 25 piiri
Directo oli 7. korda ning 5. aastat järjest Äripäeva Gasellettevõte
Directo OÜ sai Äripäevalt Gasellettevõte 2017 diplomi. Directo on juba 7. korda gasellide hulgas ning 5. aastat järjest. Vaid alla 1% Eesti ettevõtetest on gasellid ning ainult 4 ettevõtet on kasvu hoidnud 5 aastat järjest. Gasellid on kõige kiiremini kasvavad ettevõtted.
Directot kasutas juba üle 2000 firma
Directo oli Äripäeva IT firmade TOP-is 6. kohal
Äripäeva poolt koostatud IT firmade TOPis saavutas Directo 6. koha. Seejuures on Directo kolmandat aastat järjest kõige kõrgemal kohal olev majandustarkvara firma TOPis.
Directo asutaja: toode peab tekkima enne firmat
Artikkel on ilmunud Äripäev onlines 18.02.2016
Enne peab tekkima vajadus millegi järele ja jääma puudu ajast sellega töö kõrvalt tegelemiseks, alles siis tasub vormistada see lisategevus oma ettevõtteks ja hakata äri ajama, rääkis Eesti suurim veebipõhise majandustarkvara tootja Directo asutaja Martin Rinne täna Gaselli kongressil
Directo sündis 15 aasta eest, kuid siis polnud Rinnel veel aimugi, et sellest saab suur firma, sest kõik algas prototüübist, ilma äriplaanita. „Hakkasime tegema äri aastal 2000 ehk siis, kui investor oli sõimusõna ja sõna start-up polnud veel olemas. Meil oli tiim, idee ja tuba, kus ei tõmmatud nädal aega kardinaid eest ja ilma mõjuva põhjuseta ei võinud keegi sisse astuda. Alustasime pesuehtsast prototüübist, mis oli sündinud vajadusest,“ rääkis Rinne.
Ta selgitas, et kui tekib vajadus mingi toote järele, mida pole olemas, tuleb mõelda, kas ma tahan ise selles olukorras midagi ära teha. „Kui sa juba tahad, pole mõtet mõelda enam sellele, kas seda üldse saab teha. Seega tegime me toona paljusid asju ilmselt valesti – nagu tol ajal polnud tegelikult kombeks.“
Directo teenib raha sellega, et võtab klientidelt majandustarkvara kasutamise eest kuutasu ehk pakub võimaluse äri teha ilma, et oleks vaja osta ise tarkvara litsentsi või investeerida serverisse. Praeguseks on nende kliendid 16aastase tegutsemise järel 32 riigis.
„Me tegime tarkvarafirma alles siis, kui tarkvara ise oli juba tükk aega olemas olnud. Aastal 2000 oli hullumeelne teha tarkvarafirma, mis ei anna klientidele tarkvara ega võta selle eest raha. Äriideena nõder. Mõtlesime välja ärimudeli, mida hiljem hakati nimetama software-as-a-service ehk tarkvara teenusena. See mudel ongi kogu meie äriidee, kandev alustala,“ rääkis Rinne.
Ta ütles aga, et sellise äriga ruttu rikkaks ei saa ja uskumatult palju järjekindlust ja kangekaelsust nõuab see, et selline periood üle elada.
„Kuid uskumatu tunne on see, kui oled loonud küll ettevõtte, kliendibaasi ja tuluallikad, kuid ka hulga asju, mille kohta hiljem öeldakse industry standard ehk selle tööstusala põhialused.“
Pidev innustumine
„Minu äri lugu algas sellest, kui panime selles pimedas toas kolmekesi kirja esimesed read koodi ehk sündis toode. Kõik me kolm oleme jätkuvalt selles firmas. Esimene töötaja, kelle 15 aasta eest otse tehnikaülikooli fuajeest palkasime, on jätkuvalt meie töötaja. Esimene klient on jätkuvalt meie klient. See innustab,“ tõdes Rinne.
Hea õnn on tema sõnul see, et ta on leidnud millegi, millest on kasu nii talle endale kui teistele ja see on päriselt huvitav. Motivatsioon igal hommikul kontorisse minna seisneb inimestes. Tarkvarafirmas võiks ju igaüks kodus oma arvuti taga ka istuda. Kõik võiks ju teha kaugtööd.
„Aga minul on hea meel minna iga päev tööle nende inimestega koos töötama. Seda on öelnud ka meie firma töötajad. Käive ja kasum on tulemused, aga selline vastukaja on tunnustus,“ lausus ta.
Parim müügimees ja töötaja on klient ise
Rinne sõnul on kõige parem mees tema kogemuse järgi olemasolev klient. „See on tõeline lumepalliefekt,“ märkis ta. „Äri saab teha väga mitut moodi: tõsta investoritelt kõvasti raha, seega kõvasti raha ka turundusse ja inimeste palkamisse. Meie oleme leidnud nii oma Helsingi, Riia kui Vilniuse kontorite juhid olemasolevate klientide eest. See on vara, mida ei saa osta ühegi palga või muu vahendiga,“ selgitas ta.
Noortele soovitab Rinne õppida seda, mida hing ihkab, tingimusel, et see õpetab neid ka arvutama. „Ilma arvutusoskuseta on raske olla piisavalt struktuurne, et olla äris edukas.“
Directo Äripäeva IT firmade TOP-is 5. kohal
Äripäevas avaldatud IT firmade TOPis saavutas Directo 5. koha. Võrreldes eelmise aastaga tegime tõusu – eelmisel aastal oli Directo 9. kohal. Endiselt on Directo kõige kõrgemal kohal olev majandustarkvara firma.
Kõik Leedus Directot kasutavad firmad viidi 53 minutiga üle eurovaluutale
Directo oli Äripäeva IT firmade TOP-is 9. kohal
Kõik Lätis Directot kasutavad firmad viidi 24 minutiga üle eurovaluutale
Liides Smarteni logistikateenusega
E-arvete liides Fitekiga
Soome e-arvete Finvoice saatmine ja vastuvõtmine
Liides VIA3L logistikateenusega
Directot kasutavate firmade arv ületas 1000 piiri
Esimene klient väljaspool Euroopa Liitu
Directo viis enam kui 1000 Eesti ettevõtte raamatupidamise paari tunniga euroaega
Kõigi Eestis Directot kasutava enam kui 1000 firma andmebaaside põhiseadistuste muutmine eurovaluutaga sobivaks viidi Directo meeskonna poolt läbi ajavahemikus 01.01.2011 00:15 kuni 02:45. Eurokonversiooni läbinud firmade hulgas oli ka selliseid, mille andmebaas sisaldab enam kui 20 miljonit majandustehingut ning mille laoseisuga tootenimistu koosneb sadadest tuhandetest erinevatest artiklitest.
Kõikide andmete eurovaluuta tingimustega vastavusse viimine toimus täisautomaatselt. Directot kasutavate firmade jaoks ei tekkinud eurole üleminekuga seoses mingit töökatkestust, näiteks alustasid jaemüügiettevõtted juba 1. jaanuaril kell 12:00 oma tavapärast müügitööd. Samuti tagati kõikide minevikuandmete säilimine ning võrreldavus, Directot kasutavad firmad võivad kõiki aruandeid vaadata nii uues kui ka vanas baasvaluutas ning omavahel võrrelda erinevate perioodide aruandeid ning tehinguid.